**Kivonat**

**Készült:** Fehérgyarmat Város Önkormányzata Képviselő-testületének 2018. március 29-én megtartott **nyilvános** ülésének jegyzőkönyvéből

**FEHÉRGYARMAT VÁROS ÖNKORMÁNYZATA**

**KÉPVISELŐ-TESTÜLETÉNEK**

**4/2018.(IV.03.)**

**önkormányzati rendelete**

A Helyi Építési Szabályzatáról szóló16/2007. (X.1.) számú KT. rendelet módosításáról

Fehérgyarmat Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. Tv. 6./A. §. (3) bekezdésében kapott felhatalmazás alapján, az Alaptörvény 32. cikk (2) bekezdésben meghatározott feladatkörben eljárva a következőket rendeli el:

1. §

A 16/2007. (X.1.) Kt. rendelet 9. § (2) bekezdés a) és b) pontja helyébe az alábbi rendelkezések lépnek:

a) A terület olyan gazdasági célú építmények elhelyezésére szolgál, amelyek más beépítésre szánt területen nem helyezhetőek el.

b) E területen elsősorban ipari, energiaszolgáltatási és településgazdálkodási építmények, továbbá kereskedelmi, szolgáltatási épületek, valamint mezőgazdasági növénytermesztés, állattartás, továbbá az ezekkel kapcsolatos feldolgozásra, tárolásra és árusításra szolgáló építmények helyezhetőek el.

2. §

Ez a rendelet a kihirdetést követő napon lép hatályba, és a hatályba lépését követő napon hatályát veszti.

 **/Dr.** **Péter Csaba s.k./ /dr. Kovács Attila s.k./**

 **polgármester jegyző**

A kivonat hiteles:

Fehérgyarmat 2018. március 29.